Riviéra – Oscar-díjas forgatókönyvíró sorozata debütál az RTL Klubon | Filmsor
Szerző safranyn	 On Júl 11, 2017 794 0
A romantikus krimi főhőse az amerikai Georgina (Julia Stiles – A Bourne-csapda, Én és a hercegem, Mona Lisa mosolya). A középosztálybeli, műkincskereskedéssel foglalkozó nő szenvedélyes szerelemre lobban munkaadójával, a hatalmas vagyont felhalmozó bankárral, Constantine Clios-szal (Anthony LaPaglia – Nyomtalanul). Az újdonsült feleség ugyanakkor hirtelen özvegy lesz, mivel milliárdos férjét a jachtjával együtt felrobbantják. A merénylet következtében számtalan titokra derül fény: a fiatal nő többek között szembesül azzal, hogy a Riviérán, egy hatalmas villában tengetett luxus-életet valószínűleg bűnözésből biztosította férje.
Ráadásul Clios furcsa, titkokkal teli családját is „megörökli”: az erős akaratú Irinát (Lena Olin – Csokoládé, Emlékezz rám!, Fanny és Alexander), a férfi volt feleségét és annak három különc, már felnőtt gyermekét. Georginanak nagyon gyorsan el kell döntenie, hogy megmarad-e a hazugságokkal, rivalizálással, zsarolással, erőszakkal és gyilkosságokkal teli, de a felszínen gondtalan luxust biztosító létben vagy felveszi a kesztyűt, hogy megvédje fogadott családját és természetesen saját magát is. Arról nem is beszélve, hogy bizonyos jelek arra utalnak, a férje talán még életben van.
2017-es sorozatokAnthony LaPagliaJulia StilesLena Olinmagyar premierminisorozatRiviéraRiviéra sorozatrtl klub